Eile oli Tikri pisikese Ellen Britt'i ristimine ja minul oli au olla selle pisikese, minuga samal kuupäeval sündinud, plikatirtsu ristiema. Teenistus oli ilus ja liigutav; peole ma õigeaegselt ei jõudnudki, kuna polnud oma palavikust toibuvat plikat kuhugi jätta ja Tauno oli eksamil 14.30-22.30. Kella 18.30 ja 19.30 vahel sain siiski Tauno vanaema last vaatama ja viisin oma ristimiskingituse ära ning sain kooki ja salatit ja muud head-paremat mekkida. Kõik teised külalised olid selleks ajaks juba lahkunud, see oli siis hiljem jõudmise boonus.  Aga kirjutada tahtsin ma sellest, et kui ristimisteenistus läbi, said ristivanemad endale ka "tunnistuse", kus peal kohustuste nimekiri kuni ristilapse täisealiseks saamiseni.  Igatahes, Elleni esimesel eluaastal on mul kohustus:  * Külastada ristilast ja/või pidada kontakti vanematega ning  huvituda pere olukorrast ning lapse arengust.  * Vajadusel ja võimalusel olla lapsehoidja, anda vanematele vaba päev.  * Pidada ristilast sünnipäeval meeles kingitusega, minna külla.  Hiljem kohustuste nimekiri kasvab, aga üldiselt on need vaid meeldivad kohustused.  Aitäh, Tikker ja Erkin, usalduse eest.